open-index/open-wikipedia-markdown huggingface dataset:
Peter Karlsson

**Peter Karlsson** on seuraavien henkilöiden nimi:

* Peter Karlsson, jääkiekkoilija
* Peter Karlsson, pöytätennispelaaja
* Peter Karlsson, yleisurheilija
* Peter Karlsson, lauluntekijä ja artisti
Paavo Hildén

**Paavo Hildén** (19. maaliskuuta 1901 Tampere – 23. heinäkuuta 1959) oli suomalainen moukarinheittäjä. Hildén edusti urallaan Tampereen Pyrintöä.

Kalevan kisoissa Hildén saavutti moukarinheitossa kultaa vuonna 1926, hopeaa vuonna 1928 ja pronssia vuosina 1924 ja 1927. Hän edusti moukarinheitossa Suomea Suomi–Ruotsi-maaottelussa vuonna 1927 sijoittuen neljänneksi tuloksella 41,67 m.
__NOTOC__ 
## Henkilökohtaiset ennätykset
### Ulkoradat

Lähde

## Lähteet
Peter Karlsson (pöytätennispelaaja)

**Karl Peter Karlsson** (s. 29. toukokuuta 1969 Stenstorp) on ruotsalainen pöytätennispelaaja. Hän voitti Thomas von Scheelen parina miesten nelinpelin maailmanmestaruuden vuonna 1991. Loppuottelussa he voittivat kiinalaisparin Lu Lin – Wang Tao. Karlsson voitti joukkuekilpailun maailmanmestaruuden vuosina 1989, 1991, 1993 ja 2000 sekä saavutti joukkuekilpailussa MM-hopeaa vuonna 1995 ja MM-pronssia vuonna 2001.

Euroopan-mestaruuskilpailuissa Karlsson voitti kultaa kaksinpelissä kukistamalla loppuottelussa kroatialaisen Zoran Primoracin vuonna 2000 sekä joukkuekilpailussa vuosina 1990, 1992, 1996, 2000 ja 2002. Lisäksi hän saavutti yhden EM-hopean ja viisi EM-pronssia. Olympialaisissa hän kilpaili kaksin- ja nelinpelissä Atlantassa 1996 ja Sydneyssä 2000 sekä kaksinpelissä Ateenassa 2004 mutta ei yltänyt pistesijoille.

## Lähteet
Scandal (japanilainen yhtye)

**Scandal** (, tyyliteltynä **SCANDAL**) on japanilainen pop-rock -yhtye, jonka perustivat neljä tyttöä elokuussa 2006 Osakassa. Yhtyeen kokoonpano on säilynyt muuttumattomana sen perustamisesta lähtien.

## Jäsenet
Yhtyeen jäsenet:
* Haruna Ono – laulu, kitara
* Mami Sasazaki – kitara, laulu
* Tomomi Ogawa – basso, laulu
* Rina Suzuki – rummut, laulu

## Diskografia
**[[Best Scandal]]* (2009)
**[[Temptation Box]]* (2010)
**[[Baby Action]]* (2011)
**[[Queens Are Trumps: Kirifuda wa Queen]]* (2012)
**[[Standard (Scandalin albumi)|Standard]]* (2013)
**[[Hello World (Scandalin albumi)|Hello World]]* (2014)
**[[Yellow (Scandalin albumi)|Yellow]]* (2016)
**[[Honey (Scandalin albumi)|Honey]]* (2018)
**[[Kiss from the Darkness]]* (2020)

## Lähteet

## Aiheesta muualla
*
Tuija Talvitie

**Tuija Kristiina Talvitie** (29. elokuuta 1959 Lapua – 2. tammikuuta 2020 Espoo) oli suomalainen konfliktinratkaisun asiantuntija. Hän työskenteli CMI:n toiminnanjohtajana 2009–2020.

Talvitie opiskeli Helsingin yliopistossa englantilaista filologiaa, ja hän valmistui maisteriksi vuonna 1987. Hän työskenteli Suomen British Councilissa 1987–2009. Vuodet 1997–2009 hän oli British Councilin toiminnanjohtajana. Vuonna 2009 hän siirtyi British Councilista CMI:n toiminnanjohtajaksi. Talvitien aikana CMI kasvoi maailman suurimpien konfliktinratkaisujärjestöjen joukkoon.

CMI:n lisäksi Talvitie toimi Counterpointin ohjausryhmässä ja oli sekä Demos Helsingin että e2 Tutkimuksen hallitusten jäsen. Helsingin yliopiston Alumniyhdistyksen valtuuskunnassa hän oli vuodesta 2015.

Tuija Talvitie oli vuoden 2019 nuorten jääkiekkomaajoukkueen kapteenin Aarne Talvitien äiti.

## Lähteet

## Aiheesta muualla

*Tuija Talvitien muistokirjoitus Helsingin Sanomissa
Juho Siltanen

**Juhana ”Juho” Siltanen** (o.s. **Kemppi**, 29. marraskuuta 1896 Antrea – 7. joulukuuta 1973) oli suomalainen moukarinheittäjä. Siltanen edusti urallaan Viipurin Urheilijoita, Antrean Esaa ja Lappeenrannan Urheilu-Miehiä.

Kalevan kisoissa Siltanen saavutti moukarinheitossa kultaa vuonna 1925, hopeaa vuosina 1932 ja 1933 sekä pronssia vuosina 1926, 1929 ja 1937. Hän edusti maaotteluissa moukarinheitossa Suomea vuosina 1933–1935.
__NOTOC__ 
## Henkilökohtaiset ennätykset
### Ulkoradat

Lähde

## Lähteet
Tietokoneenkorjauskurssi

**Tietokoneenkorjauskurssi** oli Gösta Sundqvistin toimittama radio-ohjelma vuonna 1991. Se oli Sundqvistin ensimmäinen viihdeohjelmasarja Radiomafiassa.

*Tietokoneenkorjauskurssi* edusti Sundqvistille tyypillistä ohjelmatyyppiä. Ohjelman jaksoissa Sundqvist jututti vieraitaan erilaisissa fiktiivisissä tilaisuuksissa, kuten puhelinkontaktilähetyksessä ja sukujuhlissa. Perinteisille tapahtumille tyypillinen arvokkuus oli kuitenkin muutettu kaksimieliseksi ironiaksi. Väliin soitettiin Sundqvistin valitsemia iskelmiä, diskohittejä ja mauttomiksi koettuja rockkappaleita.

Ohjelman nimeksi vaihdettiin vuonna 1992 *Belgialaisia kirjauutuuksia* ja vuonna 1993 *Belgialaisia kirjaharvinaisuuksia*. Itse sisältö säilyi kuitenkin hyvin samantyyppisenä.

## Lähteet
Vampire: The Masquerade – Bloodlines

**Vampire: The Masquerade – Bloodlines** on Troika Gamesin kehittämä ja Activisionin julkaisema toimintaroolipeli, joka on julkaistu vuonna  Windowsille.

## Pelaaminen
Peli perustuu pöytäroolipeliin **. Siinä saa pisteitä tehtävien suorittamisesta, ei vihollisten tappamisesta. Monet tehtävät voi ratkaista usealla eri tavalla: joko voimalla tai oveluudella. Pelin aluksi pelaaja luo pelihahmonsa, valiten vampyyriklaanin johon tämä kuuluu. Eri klaaneilla on eri ominaisuuksia. 

## Tarina
Päähenkilö herää Los Angelesissa kuolleena eli vampyyriksi muuttuneena. Hän on rikkonut vampyyrijärjestön sääntöjä, ja välttääkseen rangaistuksen joutuu suorittamaan tehtäviä valvonnan alaisena.

## Vastaanotto
Peli on saanut IGN:n arvostelussa arvosanaksi 8.4/10.

## Lähteet

## Aiheesta muualla
* 
* Vampire the Masquerade: Bloodlines (PC) – Kylmän kaupungin yössä Pelit.fi
Whitney Houstonin diskografia

Tämä on **[[Whitney Houston]]in diskografia**.

## Studioalbumit

## Kokoelmat

## Livealbumit
* VH-1 Divas Live '99 (1999)
* Live: Her Greatest Performances (2014)
* Live: Her Greatest/Ultimate Collection (2014)

## Top 10 -singlet

## Soundtrackit

## videoalbumit
* The #1 Video Hits (1986)
* Welcome Home Heroes with Whitney Houston (1991)
* The Star Spangled Banner (Video-Single) (1991)
* The Greatest Hits (2000)
* Try It On My Own (2003)
Sisu E-sarja

**Sisu E-sarja** on Sisu Auton valmistama kuorma-automallisto, joka korvasi edeltäneen S-sarjan.

## 1. sukupolvi omalla hytillä (1995–1997)

Aluksi E-sarjassa oli S-sarjan bulldog-mallin hytistä kehitetty ohjaamo. Moottoreina olivat S-sarjasta tutut Cumminsin 11- ja 14-litrainen rivi-6. Vaihteistona oli Eatonin synkronoimaton tai synkronoitu Fuller. Mallia toimitettiin mm. palokunnille ja Destian edeltäjälle; tuolloin vielä valtion omistuksessa olleelle Tielaitokselle. Tehovalikoima oli välillä 340–530 hv. Ohjaamon sai sekä korkeana että matalana päivä- ja makuuhytillisenä.

## Lähteet
The Now Now

**The Now Now** on Gorillazin kuudes studioalbumi. Se julkaistiin 29. kesäkuuta 2018 levymerkillä Parlophone.

## Kappaleet
#
#
#
#
#
#
#
#
#
#
#

## Kokoonpano
* Damon Albarn – laulu, kitara, syntetisaattori
* James Ford – rummut, basso, kitara (kappaleet 1–3, 5, 8–11), syntetisaattori (kappaleet 1, 4–7)
* Remi Kabaka – lyömäsoittimet (kappale 7)
* George Benson – kitara (kappale 1)
* Karl Vanden Bossche – lyömäsoittimet (kappale 3)
* Snoop Dogg – laulu (kappale 3)
* Jamie Principle – laulu (kappale 3)
* Junior Dan – basso (kappale 5)
* Abra – laulu (kappale 5)
* Graham Coxon – kitara (kappale 8)

## Arvostelut
* Helsingin Sanomat: 
* Soundi: 

## Lähteet

## Aiheesta muualla
* The Now Now discogs.com-sivustolla
Nikolai Gavrilik

**Nikolai ”Mikko” Gavrilik** (8. toukokuuta 1887 – 13. syyskuuta 1936) oli suomalainen yleisurheilija. Gavrilik edusti urallaan Viipurin Reipasta.

Suomen-mestaruuskisoissa Gavrilik saavutti kultaa moukarinheitossa vuonna 1910, hopeaa kahden käden kiekonheitossa vuonna 1907 ja pronssia kahden käden kuulassa vuonna 1907. Hän heitti moukarissa Suomen ennätyksen 30,39 metriä 6. heinäkuuta 1907 Helsingissä.

## Lähteet
Kroatian saaret

**Kroatian saaret** muodostavat Välimerellä toiseksi suurimman saariston Kreikan saariston jälkeen. Sen merisaaret sijaitsevat Adrianmeressä, joita on 1&nbsp;246 saarta ja joiden yhteispinta-alaksi saadaan 3&nbsp;259 neliökilometriä (5,8&nbsp;% Kroatian maa-alasta). Vain 48 saarella, jolla ei ole kiinteää tieyhteyttä mantereelle, on asutusta. Näillä saarilla asuu 124&nbsp;955 asukasta eli 2,9&nbsp;prosenttia Kroatian 4,3-miljoonaisesta asukasmäärästä. Kymmenellä väkirikkaimmalla saarella asuu 82&nbsp;prosenttia maan saaristolaisista. Saaret ovat pieniä, ja kymmenen suurimman saaren yhteispinta-ala kattaa kolme neljäsosan saariston kokonaispinta-alasta. Saaristolaisten pääelinkeinona on ollut kalastus, mutta nykyään se on lähinnä turismi.

## Lähteet
Nikita Kamalov

**Nikita Vadimovitš Kamalov** (, s. 8. elokuuta 1995 Novokuznetsk) on venäläinen jääkiekkoilija, pelipaikaltaan puolustaja. Hän edustaa KHL-seura Severstal Tšerepovetsia.

Kamalov on pelannut KHL-urallaan aikaisemmin Metallurg Novokuznetskissa, Amur Habarovskissa ja HK Sotšissa. Hän on pelannut KHL-kausiensa aikana myös VHL:n Sokol Krasnojarskissa ja SKA-Nevassa.

## Tilastot
Lähde: 

## Lähteet
Homohymni

**Gay anthem** eli vapaasti suomennettuna **homohymni** on suosittu kappale, josta on tullut laajalti suosittu etenkin homoseksuaalien keskuudessa, tai jotkin näistä kappaleista saattavat tulla hittikappaleiksi myös muulle HLBT- yhteisölle. Popular music” -lehden mukaan kaikkein perinteisin gay anthem kautta aikojen on Gloria Gaynorin kappale ”I will survive” vuodelta 1978. 

Kaikkia lauluja, jotka on merkitty "homohymneiksi", ei ole kirjoitettu varta vasten gay anthemeiksi, mutta ne sisältyvät tähän populaarimusiikin alaryhmään, jossa niistä on tullut erityisen suosittuja homoyhteisön keskuudessa. Esimerkiksi Village People n " YMCA ",  The Weather Girls 's " It's Raining Men ", Diana Rossin " I'm Coming Out " ja "Ain't No Mountain High Enough" sekä  ABBA:n " Dancing Queen " ovat klassisia homohymnejä.

Erityisten kappaleiden sijasta gay anthemeiden genre muistuttaa ennemminkin homomiehen henkilöpalvontaa, jossa korostuu etenkin diva-tyyliset popmusiikin laulajat, jotka ovat melkein aina naispuolisia homoikoneita. Nykyaikaisia esimerkkejä ovat Cher, Shirley Bassey, Cyndi Lauper, Britney Spears, Diana Ross, Mariah Carey, Whitney Houston, Céline Dion, Kylie Minogue, Madonna, Barbra Streisand, Donna Summer, Evelyn "Champagne" King, Tamar Braxton, Geri Halliwell, Christina Aguilera, Beyoncé, Jennifer Lopez, Shakira, Jessica Simpson, Lady Gaga, Katy Perry, Adele, Rihanna, Miley Cyrus, Demi Lovato, Selena Gomez ja Ariana Grande.

## Lähteet
Italian saaret

**Italian saaret** koostuvat Sisiliasta ja Sardiniasta, jotka ovat Välimeren suurimpia saaria, muista pienemmistä meren saarista ja noin sadasta sisävesien saaresta. Italialla on saaria yhteensä 458, ja niitä on eniten Sardinian, Toscanan ja Sisilian rannikoilla. Vuoden 2011 väestölaskennan mukaan näistä vain 78 saarella oli asutusta. Asutuista 78 saaresta noin 50 on ilman kiinteää tieyhteyttä mantereelle.

Sisiliassa ja Sardiniassa asuu noin 11&nbsp;% Italian noin 60 miljoonasta asukkaasta. Sisilian saaren pinta-ala on 25&nbsp;700 neliökilometriä, joka on 8,5&nbsp;% Italian pinta-alasta. Sisilian ja sen lähisaarten asukasluku oli vuoden 2017 alussa 5&nbsp;056&nbsp;641 asukasta, joista sen suurimmassa kaupungissa Palermossa asuu noin 1,25 miljoonaa asukasta. Sisilian lähisaarista 18 on asuttuja, ja niiden väkimäärä on 33&nbsp;000 asukasta. Saaren erottaa mantereesta 3,3 kilometriä leveä Messinansalmi. Sardinian saaren pinta-ala on 24&nbsp;900 neliökilometriä. Sardiniassa asui vuonna 2017 1&nbsp;653&nbsp;153 asukasta. Sen suurimmassa kaupungissa Cagliarissa asuu noin 150&nbsp;000 asukasta.

## Lähteet
Ranskan saaret

**Ranskalla** on noin 1&nbsp;300 **saarta**, joista useimmat sijaitsevat Bretagnen maakunnassa Ranskan ja Ison-Britannian välissä sekä Välimeren rannikolla. Ranskan suurin saari Korsika sijaitsee Välimeressä Italian Sardinian pohjoispuolella. Vuonna 2015 siellä asui 327&nbsp;283 asukasta. Manner-Ranskan rannikoilla suurimpia asuttuja saaria ovat esimerkiksi Oléron, Ré ja Noirmoutier, joilla elää noin 10&nbsp;000 asukasta kullakin. Näiltä saarilta on kiinteä tieyhteys mantereelle. Vakituisesti asuttuja saaria, joilla ei ole kiinteää tieyhteyttä, on vain 20.

Lisäksi Ranskalla on valtamerien takana entisiä siirtomaita, jotka ovat itsehallintoalueina saaristoja tai saaria. Niitä ovat Guadeloupe, Martinique, Réunion, Ranskan Polynesia ja Uusi-Kaledonia.

## Lähteet
Espanjan saaret

**Espanjan saaret** muodostuvat Espanjan mantereen merenrannikon pienistä ja asumattomista saarista, Välimerellä sijaitsevista Baleaareista ja Atlantilla Afrikan länsipuolella sijaitsevista Kanariansaarista. Rannikon saaria ovat esimerkiksi Cién-saaret Galician rannikolla.

Baleaarit ovat neljän suuremman saaren Mallorcan, Minorcan, Ibizan ja Formenteran muodostama kokonaisuus, jolla on itsehallinto ja joka muodostaa oman maakuntansa. Saarien pinta-ala on 4&nbsp;992 neliökilometriä, ja vuonna 2017 saarilla asui 1&nbsp;115&nbsp;999 asukasta. Mallorcalla Baleaarien asukkaista asui 78&nbsp;%. Vuodesta 2007 vuoteen 2017 saarten asukasluku kasvoi 8&nbsp;%.

Kanariansaaret ovat Espanjalle kuuluva itsehallinnollinen saariryhmä, johon kuuluu 13 saarta. Niiden yhteenlaskettu pinta-ala on 7&nbsp;447 neliökilometriä, mikä on 1,5&nbsp;% Espanjan maapinta-alasta. Kahdeksan saarta on asuttuja. Teneriffa, La Palma, La Gomera ja El Hierro muodostavat läntisen maakunnan Santa Cruz de Tenerifen. Gran Canaria, Lanzarote ja Fuerteventura sekä joukko pieniä saaria muodostavat itäisen Las Palmasin maakunnan. Tammikuussa 2017 Kanariansaarilla asui 2&nbsp;108&nbsp;121 asukasta, mikä on noin 4,5&nbsp;% Espanjan koko väestöstä. Näistä 82&nbsp;% asui Gran Canarian ja Teneriffan saarilla. Vuodesta 2007 vuoteen 2017 Kanariansaarten asukasluku kasvoi noin 4&nbsp;%. Saarelaisten tärkein elinkeino on turismi: vuonna 2016 saarilla vieraili 13 miljoonaa lomailijaa.

## Lähteet
WTA-kausi 2020

Tämä on luettelo kauden 2020 tenniksen WTA-kiertueen turnauksista ja voittajista kyseisellä kaudella.

Koronaviruspandemian vuoksi kaikki WTA-turnaukset huhtikuusta 13. heinäkuuta saakka peruttiin. Grand Slam -turnauksista Ranskan avoimet siirrettiin syyskuun loppuun ja Wimbledon peruttiin kokonaan. Tokion olympialaiset siirrettiin vuoteen 2021.

Pakollisen kilpailutauon ajaksi myös listasijoitukset jäädytettiin niille lukemille mitkä olivat voimassa 9. maaliskuuta 2020. Myös kaikki rankingennätykset ja merkkipaalut kuten viikot maailmanlistan ykkösenä pysyvät muuttumattomina.

## Kalenteri
;Avain

### Tammikuu

### Helmikuu

### Maaliskuu

### Huhtikuu

### Toukokuu

### Kesäkuu

### Heinäkuu

### Elokuu

### Syyskuu

### Lokakuu

### Marraskuu

* Turnausten alkamispäiviin ei lasketa karsintoja
* Kentissä merkki "(s)" tarkoittaa sisäkenttää

## Lähteet
*2020 Calendar¨
### Viitteet
Portugalin saaret

**Portugalin saaret** muodostuvat alle sadasta pienestä Manner-Portugalin rannikon saaresta ja Atlantilla sijaitsevista Azorien ja Madeiran saariryhmistä. Molemmat saariryhmät ovat itsehallintoalueita. Azorit koostuvat yhdeksästä saaresta ja yhdestä luodosta, joiden yhteispinta-ala on 2&nbsp;300 neliökilometriä. Saaret ovat Flores, Corvo, Terceira, Graciosa, São Jorge, Pico, Faial, Santa Maria ja São Miguel. Vuonna 2016 Azorien asukasluku oli 245&nbsp;283 eli 2,4&nbsp;% Portugalin 10,3 miljoonasta asukkaasta. São Miguelin saarella sijaitsevassa Ponta Delgadan kaupungissa asuu 69&nbsp;000 asukasta. Madeira koostuu seitsemästä saaresta ja muutamasta luodosta. Suurimmat saaret ovat Madeira ja Porto Santo, jotka ovat ainoat asutut saaret. Saariryhmä on tuliperäinen, ja sen yhteispinta-ala on 802 neliökilometriä. Saarten asukasluku vuonna 2016 oli 254&nbsp;876. Tämä tekee 2,5&nbsp;% Portugalin väestöstä. Vuonna 2017 Madeiralla kävi 2,2 miljoonaa matkailijaa, ja matkailijoiden määrä on edelleen kasvussa.

## Lähteet
Vampire: The Masquerade – Redemption

**Vampire: The Masquerade – Redemption** on Nihilistic Softwaren kehittämä ja Activisionin julkaisema toimintaroolipeli, joka on julkaistu vuonna  Windowsille.

Peli perustuu pöytäroolipeliin **.

## Vastaanotto
Peli on saanut IGN:n arvostelussa arvosanaksi 7/10.

Peli on saanut GameSpotin arvostelussa arvosanaksi 6.8/10.

## Lähteet

## Aiheesta muualla
*
All I Really Want to Do (albumi)

**All I Really Want to Do** on Cherin debyyttialbumi, joka julkaistiin 30. elokuuta 1965.

## Kappaleet

### A-puoli
#
#
#
#
#
#

### B-puoli
#
#
#
#
#
#

## Kokoonpano
* Cher – laulu
* Bill Marx – Harmonikka, koskettimet
* René Hall – basso
* Cliff Hills – basso
* Mel Pollan – basso
* Lyle Ritz – basso
* Frank Capp – rummut
* Sharkey Hall – rummut
* Jessie Sailes – rummut
* Monte Dunn – kitara
* Jeff Kaplan – kitara
* Barney Kessel – kitara
* Steve Mann – kitara
* Donald Peake – kitara 
* Mike Post – kitara 
* Randy Sterling – kitara 
* Michel Rubini – koskettimet
* Frank DeVito – lyömäsoitin
* Gene Estes – lyömäsoitin
* Brian Stone – lyömäsoitin
* Julius Wechter – lyömäsoitin
* Harold Battiste – piano 

## Aiheesta muualla
* All I Really Want to Do discogs.com-sivustolla
HANS-niskatuki

**HANS** () on moottoriurheilussa kuljettajan pään ja niskan suojaamista varten kehitetty tuki. Laite on tullut pakolliseksi Formula 1 -sarjassa kaudella .

Kansainvälisen autoliiton mukaan HANS-tuki pelasti Robert Kubican hengen Montrealissa Kanadan GP:ssä kesäkuussa 2007.

Tuki on otettu myöhemmin käyttöön myös muissa moottoriurheilusarjoissa.

## Lähteet
Quinton Byfield

**Quinton Byfield** (s. 19. elokuuta 2002 Newmarket, Ontario) on kanadalainen jääkiekkoilija, pelipaikaltaan keskushyökkääjä. Byfield edustaa NHL-seura Los Angeles Kingsiä. Hän oli yksi lupaavimmista pelaajista , jossa hänet varattiin toisena Los Angeles Kingsiin. Hänellä on jamaikalaisia juuria.

Heinäkuussa 2024 Byfield solmi Kingsin kanssa viisivuotisen ja yhteensä 31,25 miljoonan dollarin arvoisen jatkosopimuksen.
François Kappeler

**François Kappeler** on ranskalainen kamppailulajien taitaja. Hän kuului 1970- ja 1980-luvun ranskalaisthainyrkkeilyn pioneereihin muun muassa Patrick Brizonin ohella. He ottelivat ensimmäisenä ranskalaisjoukkueena 1982 thaimaalaisia vastaan, jota esitettiin BBTV 7 -kanavalla. Hän saavutti Kyokushin karatessa parhaimmillaan raskaansarjan EM-pronssia 1978, sekä Ranskan mestaruuden samana vuonna. Sittemmin Kappeler on ollut mukana aikidon parissa ja työskenteli muun muassa Aikido Club Perreuxien seuran puheenjohtajana vuosina 2001–2011.

## Lähteet
John Lennon panee omiaan

**John Lennon panee omiaan** () on The Beatles -yhtyeen jäsen John Lennonin keväällä 1964 julkaistu kirja. Se oli ensimmäinen hänen kahdesta absurdia tekstiä sisältäneestä teoksestaan. Kirjassa on 31 tarinaa, useita lyijykynäpiirustuksia sekä Paul McCartneyn kirjoittama johdanto. Kirja ilmestyi suomeksi ensimmäisen kerran 1964 Anselm Hollon suomentamana.

Lennon promotoi kirjaansa muutamassa haastattelussa sekä BBC:n televisio-ohjelmassa *Tonight*, jossa hän luki otteita kirjasta. Monet kirjan teksteistä olivat alun perin ilmestyneet kolumneina *[[Mersey Beat]]* -lehdessä Lennonin nimimerkillä Beatcomber.

## Lähteet
Döbeln (ooppera)

***Döbeln 1809*** eli ***Döbeln*** on Sebastian Fagerlundin kaksikielinen ja kaksinäytöksinen ooppera. Kokkolan Oopperakesä tilasi teoksen, joka kantaesitettiin 25. heinäkuuta 2009.

Heinäkuussa 2010 BIS-levymerkillä julkaistiin oopperan levytys. Sakari Oramon johtamalla levytyksellä solisteina ovat Anu Komsi, Annika Mylläri, Lasse Penttinen, Sören Lillkung ja Robert McLoud. Ylen musiikkitoimittajat myönsivät levylle vuoden 2010 *Vuoden levy* -tunnustuksen.

*Döbelnin* libreton kirjoitti Jusa Peltoniemi. Päähenkilönä on Georg Carl von Döbeln, jonka vuonna 1789 saaman kallovamman leikkauksen yhteydessä kokeman oopiumhuumauksen aiheuttamiin houreisiin teoksessa keskitytään.

## Lähteet
Naomi

**Naomi** ( on heprealaisperäinen naisen etunimi. Nimi merkitsee *miellyttävää* tai *onnellista* ja on tullut tunnetuksi Raamatun Ruutin kirjasta, jossa se esiintyy Ruutin anopin nimenä. Suomenkielisessä Raamatussa nimi esiintyy kuitenkin sekä vuoden 1933 että vuoden 1992 käännöksessä muodossa Noomi. Nimi on ollut vanhastaan käytössä juutalaisten keskuudessa, mutta Englannissa se yleistyi  uskonpuhdistuksen jälkeen myös kristityillä.

Täysin eri alkuperää olevana nimi Naomi () esiintyy myös Japanissa sekä miehen että naisen etunimenä. Se on muodostettu japanin kielen sanoista *nao* (), joka merkitsee *suoraa*, ja *mi* (), joka merkitsee *kaunista* tai *mi* (), joka merkitsee *itseä*.

Suomessa nimi Naomi oli jonkin verran käytössä jo 1900-luvun alkupuolella, mutta on 1980-luvulta lähtien selvästi yleistynyt. Syyskuuhin 2025 mennessä nimen on Suomessa saanut noin 750 naista ja muutama mies. Yli puolet Suomen Naomi-nimisistä on syntynyt vuosituhannen vaihteen jälkeen.  Vuodesta 2020 lähtien Naomin ja myös Noomin nimipäivä on suomenruotsalaisen kalenterin mukaan 4. tammikuuta.

## Tunnettuja Naomeja
* Naomi Ackie (s. 1991), brittiläinen näyttelijä
* Naomi Alderman (s. 1974), brittiläinen kirjailija
* Naomi van As (s. 1983), alankomaalainen maahockeypelaaja ja olympiavoittaja
* Naomi Broady (s. 1990), brittiläinen tennispelaaja
* Naomi Campbell (s. 1970), brittiläinen näyttelijä ja malli
* Naomi Davenport (s. 1997), yhdysvaltalainen koripalloilija
* Naomi Ellemers (s. 1963), alankomaalainen sosiaalipsykologi ja professori
* Naomi Girma (s. 2000), yhdysvaltalainen jalkapalloilija
* Naomi Kawase (s. 1969), japanilainen elokuvaohjaaja, -käsikirjoittaja ja näyttelijä
* Naomi Klein (s. 1970), kanadalainen toimittaja, kirjailija, professori ja aktivisti
* Naomi Long (s. 1971), pohjoisirlantilainen poliitikko, Belfastin ent. pormestari
* Naomi Mataʻafa (s. 1957), samoalainen poliitikko ja ministeri
* Naomi Mitchison (1897–1999), skotlantilainen kirjailija
* Naomi Munakata (1955–2020), brasilialainen kuoronjohtaja
* Naomi Novik (s. 1973), yhdysvaltalainen kirjailija
* Naomi Oreskes (s. 1958), yhdysvaltalainen tieteenhistorioitsija
* Naomi Ōsaka (s. 1997), japanilainen tennispelaaja
* Naomi Replansky (1918–2023), yhdysvaltalainen runoilija ja kirjallisuudenkääntäjä 
* Naomi Ryan (s. 1977), englantilainen näyttelijä
* Naomi Schiff (s. 1994), belgialais-ruandalainen autourheilija ja televisiojuontaja
* Naomi Scott (s. 1993), englantilainen näyttelijä ja laulaja
* Naomi Seibt (s. 2000), saksalainen ympäristöaktivisti, ilmastonmuutoksen kiistäjä
* Naomi Totka (s. 1995), unkarilainen tennispelaaja
* Naomi Watts (s. 1968), brittiläis-australialainen näyttelijä ja elokuvatuottaja
* Naomi Wolf (s. 1962), yhdysvaltalainen kirjailija

## Kuvitteellisia Naomeja

* Naomi Dorrit, tv-sarjassa *[[Lost]]*
* Naomi Hunter, *Dr, Naomi*, pelisarjassa *[[Metal Gear]]*

## Nimen muita merkityksiä

* Sega NAOMI, kolikkopelialusta
* 6139 Naomi, päävyöhykkeen asteroidi

## Lähteet

## Aiheesta muualla
Finlaysonin voimalaitos

**Finlaysonin voimalaitos** on vuonna 1926 valmistunut vesivoimala, joka sijaitsee Tammerkosken yläjuoksulla, Finlaysonin vanhalla tehdasalueella. Sen ovat suunnitelleet insinööri August Sandsund ja arkkitehti Jarl Eklund. Punatiilinen voimalarakennus edustaa tyyliltään klassismia. Alkuperäiseen koneistoon kuului kolme Tampellan valmistamaa turbiinia, jotka on myöhemmin uusittu.

Voimalaitos on Finlaysonin rakennuttama, mutta vuodesta 1996 lähtien se on ollut Tampereen kaupungin omistuksessa ja Tampereen Sähkölaitoksen käytössä.  Voimalan nykyinen teho on 4,4 megawattia. Sähkölaitoksella on koskessa myös kaksi muuta vesivoimalaa: Keskiputouksen voimalaitos (teholtaan 8,7 megawattia) ja Tampellan voimalaitos (teholtaan 3,3 megawattia). Näiden kolmen voimalan yhteenlaskettu sähköntuotanto on keskimääräisenä vesivuonna noin 60 gigawattituntia.

Finlaysonin voimalaitoksen putouskorkeus on 7 metriä.

## Rakennuksen status
Finlaysonin voimalaitos liittyy kiinteästi Tammerkosken teollisuusmaisemaan, jonka Museovirasto on luokitellut valtakunnallisesti merkittäväksi rakennetuksi kulttuuriympäristöksi. Kaupungin asemakaavassa voimala on suojeltu. Se on määritelty rakennustaiteellisesti ja kulttuurihistoriallisesti arvokkaaksi sekä kaupunkikuvan säilymisen kannalta tärkeäksi rakennukseksi, jota ei saa purkaa. Korjaus- ja muutostyöt täytyy suorittaa niin, ettei niillä turmella kohteen rakennustaiteellisia arvoja.

## Lähteet

## Aiheesta muualla
* Suomen uusin vesivoimalaitos. Finlayson & Co:lla Tampereella voimalaitos valmiina, Helsingin Sanomat, 12.12.1925, nro 337, s. 8, Kansalliskirjaston digitaaliset aineistot
* Tammerkosken vesivoiman käytön uudistaminen. Finlaysonin uusien voimalaitteiden valmistuttua on yläputouksen käyttö lopullisesti saatettu nykyaikaisen tekniikan korkeimmalle asteelle, Aamulehti, 13.12.1925, nro 288, s. 4, Kansalliskirjaston digitaaliset aineistot
Ibara

**Ibara** () on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin lounaisosassa ja rajautuu lännessä Hiroshiman prefektuuriin. Takahashijoen sivujoki Oda virtaa kaupungin läpi. Kaupungin pohjoisosat ulottuvat Kibin ylängölle. Ibarassa on 40&nbsp;016 asukasta (marraskuussa 2019) ja sen pinta-ala on 243,54 neliökilometriä.

Ibara kehittyi Edo-kaudella San’yōdō-tien varren postiasemana (*[[shukuba]]*). Siellä viljeltiin puuvillaa ja *[[Persicaria tinctoria]]* -kasvia, josta saadaan indigoväriä. *[[Sankin kōtai]]* -käytännön mukaisesti Edoon matkustavat daimiot veivät niistä valmistettuja tuotteita mukanaan tuliaisiksi. Meiji-restauraation jälkeen Ibaraan syntyi paljon pieni- ja keskisuuria tekstiiliteollisuuden yrityksiä. Ne tuottivat aluksi monia erityypisiä kankaita, toisen maailmansodan jälkeen erityisesti denimiä. Myöhemmin kaupunkiin on sijoittunut myös tekokuitujen ja autonosien valmistusta. Kaupunkioikeudet Ibaralle myönnettiin laajan kuntaliitoksen yhteydessä vuonna 1953. Kaupunki kasvoi huomattavasti vuonna 2005, kun siihen yhdistettiin Bisein ja Yoshiin maaseutukaupungit. Tärkeä elinkeino Yoshiissa on kalkkikiven louhinta, Biseissä harjoitetaan karjataloutta ja puutarhaviljelyä. Maaseutualueilla tuotetaan myös esimerkiksi viinirypäleitä ja männyntuoksuvalmuskaa.

Ibaran nähtävyyksiä ovat muun muassa Tenjinkyōn luonnonkaunis laakso, Kōzan-jin buddhalainen temppeli ja kaupungista kotoisin olleen kuvanveistäjän Hirakushi Denchūn töitä esittelevä museo. Kaupunkia palvelee Ibara-rautatien Ibara-linja.

## Kuvia

Tiedosto:Tenjinkyo_in_Okayama.jpg|Tenjinkyōn laakso
Tiedosto:Platform at Ibara Station.JPG|Ibaran rautatieasema
Tiedosto:Ibara Tutumi.JPG|Näkymä Ibaraan
Tiedosto:The street in front of Ibara Station.jpg|Ibaran aseman edustaa


## Lähteet

## Aiheesta muualla

* Kaupungin internetsivut
Lolita Torres

**Lolita Torres** (oikealta nimeltään **Beatriz Mariana Torres Iriarte**, 26. maaliskuuta 1930 Avellaneda – 14. syyskuuta 2002 Buenos Aires) oli argentiinalainen näyttelijätär ja laulaja, joka oli aktiivinen vuodesta 1944. Hän oli kahdesti naimisissa ja hänellä oli viisi lasta, joista viimeinen oli laulaja Diego Torres.

## Lähteet
Kun isolla kengällä astuu, jää iso jälki

**Kun isolla kengällä astuu, jää iso jälki: Kahdeksantoista näkökulmaa poliisin työhön** on poliisiammattikorkeakoulun valintakoekirja. Se ilmestyi 2014, ja vuonna 2020 ilmestyi kirjan neljäs, uusittu laitos. Kirjan on toimittanut Poliisiammattikorkeakoulun lehtori Marko Vesterbacka. Kirja sisältää poliisin työstä 18 artikkelia, joiden perusteella valintakokeessa on kirjoitettava essee.

Kirjan neljännen laitoksen artikkeleista on vaihtunut noin puolet. Neljäs laitos julkaistaan myös äänikirjana, mikä on saanut julkaisijat muistamaan vanhat vitsit poliisin luku- ja kirjoitustaidosta. Niiden mukaan poliisipartiosta toinen osaa lukea ja toinen kirjoittaa. Verkossa se julkaistaan pdf-versiona. Tammikuussa 2020 ilmestyvä laitos tulee käyttöön 28.1.–10.3.2020 järjestettävällä hakujaksolla.

Kirja on julkaistu myös ruotsiksi nimellä *Lämnar man stora spår efter sig*. 

Neljännen laitoksen alkusanoissa Marko Vesterbacka toteaa, että kirjaa voi lukea sellainenkin, jolla poliisin ammatti ei ole haaveissa vaan joka on muuten vain kiinnostunut ammatista.

Kirjoittajat työskentelevät eri tehtävissä poliisin palveluksessa. Kirjan aloittaa Saara Asmundelan kirjoitus "Kääntäjästä konstaapeliksi – Akateemisena ammatinvaihtajana poliisissa". Hänen puheestaan Helsingin yliopiston käännöstieteen laitoksen syyskauden avajaisissa kymmenen vuotta aikaisemmin on peräisin kirjan otsikko. Asmundelan isoisältä peräisin oleva sananlasku tarkoittaa, että teoilla on aina seuraukset. Kului neljä vuotta, ja Asmundela puki Poliisikoulussa poliisin haalareita jalkaan. Sitä oli edeltänyt naisten vapaaehtoinen asepalvelus, jossa ajatus poliisiksi ryhtymisestä heräsi. 

Mikko Karppi on kirjailija, mutta poliisina hän työskentelee talousrikostutkijana ja kertoo kirjassa siitä työstään otsikkona "Rikos ei kannata". Hän päätyi ammattiin isänsä ehdotuksesta ja teki asepalveluksen aikaiset valinnat sitä silmällä pitäen. Hän kertoo olevansa rihymies eli hän jäljittää rikoshyötyä.

## Lähteet
Kalle Järvilehto

**Kalle Järvilehto** (s. 21. heinäkuuta 1995 Espoo) on suomalainen lumilautailija. Hän sijoittui vuoden 2018 talviolympialaisissa 32:nneksi slopestylessä. Maailmancupissa Järvilehto on ollut big airissa toisella tai kolmannella sijalla useita kertoja  vuosina 2017 ja 2019.  Paras tulos, hopeasija, tuli Kanadan Quebecissä maaliskuussa 2019. 

## Lähteet
Jaap Schröder

**Jaap Schröder** (31. joulukuuta 1925 Amsterdam – 1. tammikuuta 2020) oli alankomaalainen viulisti, kapellimestari ja pedagogi.

Schröder opiskeli viulunsoittoa Amsterdamissa sekä Pariisissa ja lisäksi musikologiaa Pariisissa. Hän keskittyi periodisoittimin esiintymiseen paitsi barokkimusiikissa, myös klassismin ja romantiikan ohjelmistoissa. 1950–1960-luvuilla hän toimi Alankomaiden jousikvartetin jäsenenä ja Hilversumin radion kamariorkesterin konserttimestarina. Vuonna 1960 hän perusti oman kamariyhtyeensä, Concerto Amsterdamin, ja vuonna 1973 Quartetto Esterházyn. Vuosina 1980–1984 Schröder työskenteli konserttimestarina Lontoon Academy of Ancient Musicissa. Hän oli kokoonpanon kanssa mukana ensimmäisellä Wolfgang Amadeus Mozartin sinfonioiden kokonaislevytyksellä periodisoittimin. Muita säveltäjiä, joiden teoksia hän levytti, olivat muiden muassa Johann Sebastian Bach, Antonio Vivaldi, Heinrich Ignaz Franz Biber, Francesco Maria Veracini, Marco Uccellini, Felix Mendelssohn, Niels Gade, Robert Schumann, Clara Schumann ja Paul Hindemith. Schröder johti monia Euroopan barokkiorkestereita ja yhdysvaltalaista Smithsonian Chamber Playersia.

Schröder oli mukana perustamassa Smithsonian-jousikvartettia ja Skálholt-kvartettia. Hän teki opetustyötä Yalen yliopistossa, Peabody-instituutissa ja Banff-koulussa.

## Lähteet
Döbeln (täsmennyssivu)

**Döbeln** voi viitata tai liittyä seuraaviin:

* Döbeln, kaupunki Saksissa Saksassa
* von Döbeln, ruotsalainen aatelissuku. Sukuun kuuluu: 
** Georg Carl von Döbeln (1758–1820), ruotsalainen kenraali
* Döbelns park, kenraali Georg Carl von Döbelnin mukaan nimetty puisto Uumajassa Ruotsissa
* S/S Von Döbeln, Ruotsissa rakennettu suomalainen matkustajahöyrylaiva, myöhemmin Venäjän keisarikunnan laivaston ja Suomen laivaston alus 
* Döbeln (myös *Döbeln 1809*), Sebastian Fagerlundin ooppera kenraali Georg Carl von Döbelnistä
* UHC Döbeln 06, salibandyn erikoisseura Döbelnistä Saksasta
Chér (vuoden 1966 albumi)

**Chér** on saman nimisen laulajan kolmas albumi, joka julkaistiin 5. syyskuuta 1966.

## Kappaleet

### A-puoli
#
#
#
#
#
#

### B-puoli
#
#
#
#
#
#

## Kokoonpano
* Cher – laulu
* Carol Kaye, Don Peake, Dr. John – kitara
* David Cohen, Mike Post – 12-kielinen kitara
* Lyle Ritz – elektroninen basso
* Cliff Hills – kontrabasso
* Gabriel Mekler – piano
* Michel Rubini – Cembalo
* Frank Capp – rummut 
* Gene Estes, Jim Gordon, Jungle Geno – lyömäsoitin
* George Poole – viulu, huilu

## Aiheesta muualla
* [ https://www.discogs.com/Ch%C3%A9r-Ch%C3%A9r/release/1793263 Chér discogs.com-sivustolla]
Antoine Hamilton

**Antoine Hamilton** (s. **Anthony Hamilton**, 1646–1720) oli irlantilaissyntyinen aatelismies, sotilas ja kirjailija, joka vaikutti pääasiassa Ranskassa. Hän palveli sekä Ranskan että Englannin armeijoissa. Hänet muistetaan lankonsa Philibert de Gramontin elämäkerrasta sekä itämaisista romansseistaan.

Hamilton syntyi Roscreassa, mutta vietti ensimmäiset neljä elinvuottaan Ranskassa, minne hänen katolinen perheensä pakeni Kaarle I:n teloitusta seuranneita vainoja. Kaarle II:n noustua valtaan 1661 Hamiltonit palasivat Englantiin ja Anthony sai ystäviä hovista. Vuodesta 1668 alkaen hän palveli brittiläisessä joukko-osastossa Ranskan armeijassa ja osallistui Ranskan–Hollannin sotaan.

Vuosina 1685–1690 Hamilton palveli Englannin armeijassa, mutta palasi myöhemmin Ranskaan, missä hän vietti enimmän osan jäljellä olleista elinvuosistaan ja kirjoitti elämäkertateoksen *Mémoires du comte de Grammont*, joka otsikkonsa mukaan keskittyi ”erityisesti kreivi Gramontin lemmekkäisiin vaiheisiin Englannin kuninkaan Kaarle II:n hovissa”. Se julkaistiin Hollannissa vuonna 1713, ja kirja väitti olevansa Gramontin itsensä sanelema.

Vuosina 1694–1715 Hamilton kirjoitti *[[Tuhat ja yksi yötä|Tuhannen ja yhden yön]]* inspiroimana neljä itämaista kertomusta. Niiden yleisönä oli Hamiltonin ystävätär Henrietta Bulkley ja muu lähipiiri, ja ne levisivät käsikirjoituksina vuoteen 1730, jolloin ne julkaistiin ensi kertaa painetussa muodossa. Hamiltonin kertomukset olivat tyyliltään parodisia ja jopa surrealistisia, ja ne olivat ensimmäisiä *Tuhannesta ja yhdestä yöstä* tehtyjä eurooppalaisia jäljitelmiä. Julkaisun jälkeen Hamiltonin kertomuksista tuli erittäin suosittuja ja muut kirjailijat julkaisivat vastaavia teoksia satamäärin.

## Bibliografia

* *Mémoires de Lavie du Comte de Grammont; Contenant Particuliérement L'Historie Amoureuse de la Cour D'Angleterre, Sous le Regne De Charles II* (1713)
* Itämaiset romanssit (painettu 1730):
** *Le belier*
** *Fleur d’Épine*
** *Zeneyde*
** *Les quatre Facardins*

## Lähteet

* 

### Viitteet

## Aiheesta muualla
Kasaoka

**Kasaoka** () on Japanin kaupunki Honshūn saarella Chūgokun alueella Okayaman prefektuurissa. Se sijaitsee Seton sisämeren rannikolla prefektuurin lounaisosassa ja rajautuu lännessä Hiroshiman prefektuuriin. Kaupunkiin kuuluvat Seton sisämeren Kasaokasaaret. Kasaokassa on 47&nbsp;918 asukasta (joulukuussa 2019) ja sen pinta-ala on 136,39 neliökilometriä.

Edo-kaudella Kasaoka kehittyi buddhalaisen Daisen-inin temppelin eduskaupunkina ja satamakaupunkina. Meiji-restauraation jälkeen sinne sijoittui tekstiiliteollisuutta, joka kuitenkin taantui toisen maailmansodan päätyttyä. 1960-luvulta lähtien viereisen Fukuyaman puolella toiminut terästehdas laajeni myös Kasaokaan Seton sisämeren rannikon täyttömaalle. Kaupunkiin on syntynyt myös lannoite-, elintarvike- ja huonekaluteollisuutta. Maaseutualueilla viljellään muun muassa riisiä ja hedelmiä. Manabeshiman saarella tuotetaan koristekukkia, Kitagishimalla taas graniittia. Saarialueet kärsivät väkiluvun vähenemisestä. Kaupunkioikeudet Kasaoka sai vuonna 1952, kun silloiseen Kasaokan maaseutukaupunkiin liitettiin Kanauran maaseutukaupunki.

Kasaokan kulttuuriperintöön kuuluvat Shiraishin saaren *[[Shiraishi-odori]]*-tanssiperinne ja Henshō-jin temppeli, jonka *[[tahōtō]]*-pagodi on nimitetty yhdeksi Japanin tärkeän kulttuuriomaisuuden kohteista. Manabeshima ja Kanauranlahti tunnetaan *[[Tachypleus tridentatus]]* -molukkiravun elinalueena. Valtaosa Kasaokasaarista kuuluu Seton sisämeren kansallispuistoon. Kaupunkia palvelee JR Nishi-Nihonin San’yō-päälinja.

## Kuvia

Tiedosto:Kasaoka city hall.JPG|Kasaokan kaupungintalo
Tiedosto:Sanyo Main Line Kasaoka Station (3936143833).jpg|Kasaokan rautatieasema
Tiedosto:Manabejima 01.jpg|Manabeshiman rannikkoa
Tiedosto:Kitagishima-Ooura1.jpg|Ōura Kitagishiman saarella


## Lähteet

## Aiheesta muualla

* Kaupungin internetsivut
Ylönkylä

**Ylönkylä** () on kylä Salon kaupungin Perniössä. Ylönkylä ja naapurikylä Nurkkila muodostavat alueellisen keskuksen Perniön lounaisosassa.

Ylönkylä sijaitsee keskeisellä paikalla Kemiöntien ja Särkisalontien risteyksessä. Kyläkeskus muodostaa yhtenäisen ja paikallisesti merkittävän rakennuskokonaisuuden. Kyläkeskuksen etäpuolella on Katiskanmäen leirintäalue ja juhlatila. Ylönkylän asutusta on myös hieman hajallaan kyläkeskuksen ulkopuolella. Kyläkeskusta ympäröivät pellot, joiden pohjoispuolella alkaa Teijon ylänköalue.

Ylönkylä on keskiaikainen uudisasutuskylä, joka kuului Hirvilahden verokuntaan. Kylässä oli kuusi tilaa vuonna 1540, jotka hiljalleen yhdistyivät siten, että vuonna 1890 kylässä oli enää Ylönkylän suurtila. Ylönkylästä alkoi muodostua alueellinen keskus 1700-luvulla, jolloin kylän nimismiehen talo toimi alueellisena käräjäpaikkana. Suurtilalla on ollut useita torppia, jotka työväen asutuksen kanssa ovat olleet merkittävä asutuskeskittymä 1800-luvun lopulla.

1900-luvulla kylään perustettiin osuusmeijeri, osuuskauppa ja kansakoulu. Lisäksi kylään rakennettiin rukoushuone. Meijeri, koulu ja kauppa on nykyään suljettu. Meijerin tiloissa toimii pieni yritys. Kylän alueella kylätoimintaa ylläpitää Nurkkilan-Ylönkylän kyläyhdistys.

## Lähteet
Nurkkila

**Nurkkila** on kylä Salon kaupungin Perniössä. Nurkkila ja naapurikylä Ylönkylä muodostavat alueellisen keskuksen Perniön lounaisosassa.

Nurkkila sijaitsee Kemiöntien varrella Ylönkylän ja Merihuhdin välissä. Myllyoja erottaa Nurkkilan Ylönkylästä. Nurkkilan eteläpuolella sijaitsee Eikkula ja luoteispuolella on Kirakka. Nurkkilan kyläalue on isolta osalta viljelysmaata kylän asutuksen sijoittuessa pienten mäkien päälle. Kylän pohjoisossa alkaa Teijon ylänkö. Nurkkilassa toimi vuoteen 2012 asti Nurkkilan koulu, joka siirtyi vuonna 2015 yksityisomistukseen. Lähialueen kokoontumispaikkana toimii Nurkkilan työväentalo.

Nurkkila on viimeistään varhaiskeskiajalla syntynyt suomalaiskylä, jonka verokuntaan on kuulunut 21 lähikylää. Varhaisin maininta Nurkkilasta on vuodelta 1463. Kylässä on ollut kuninkaan läänittämiä aatelismaita. 1800-luvulla Nurkkila on ollut suuri kylä, jossa oli seitsemän tilaa ja useita torppia. 1900-luvulla kylään rakennettiin posti ja kansakoulu.

## Lähteet
Convergence pour le développement du Mali

**Convergence pour le développement du Mali** eli CODEM on poliittinen puolue Malissa.

Vuonna 2008 perustetun puolueen johtajana toimii sikassolainen historian opettaja Housseini Amion Guindo. Se sai viisi edustajanpaikkaa vuoden 2013 kansalliskokousvaaleissa. He kuuluvat presidentti Ibrahim Boubacar Keïtaa tukevaan Alliance pour le Mali -parlamenttiryhmään.

Guindo oli CODEM:in ehdokkaana vuoden 2013 presidentinvaaleissa saaden 4,75 prosenttia äänistä. Hän tuki Ibrahim Boubacar Keïtaa vaalien toisella kierroksella. Vuoden 2018 presidentinvaaleissa Guindo sai 3,9 prosenttia äänistä. Hän toimi urheiluministerinä Moussa Maran ja Modibo Keïtan hallituksissa vuosina 2014–2017 ja on Boubou Cissén hallituksen ympäristöministeri vuodesta 2019. 

## Lähteet
FutureLearn

**FutureLearn** on brittiläinen yritys, joka tarjoaa verkkosivujensa kautta yhteistyösopimuksen tehneiden yliopistojen järjestämiä massiivisia avoimia verkkokursseja ilmaiseksi kaikille rekisteröityneille käyttäjilleen. Toukokuussa 2018 sillä oli 143 yliopisto- tai liikekumppania.

## Kumppanit
FutureLearn on käynnistänyt kumppanuuksia yliopistojen kanssa, kuten École nationale de l’aviation civile, SUPAERO, Grenoble École de Management jne.

## Kurssi
FutureLearn tarjoaa ilmailu-, tietotekniikan, lääketieteen ja biologian, yhteiskuntatieteiden ja humanististen tieteiden, taiteen, matematiikan ja tilastotieteen, talouden ja rahoituksen kursseja.

## Lähteet
With Love, Chér

**With Love, Chér** on Cherin neljäs albumi, joka julkaistiin marraskuussa 1967.

## Kappaleet

### A-puoli
#
#
#
#
#

### B-puoli
#
#
#
#
#

## Aiheesta muualla
* With Love, Chér discogs.com-sivustolla
Luettelo Gary Oldmanin saamista palkinnoista ja ehdokkuuksista

Tämä on **luettelo [[Gary Oldman]]in saamista palkinnoista ja ehdokkuuksista**.

## Elokuva- ja televisiopalkinnot

### Oscar-palkinnot

### Golden Globe -palkinnot

### Bafta-palkinnot

### Screen Actors Guild -palkinnot

### Critics’ Choice -palkinnot

### Primetime Emmy -palkinnot

### Saturn-palkinnot

### Satellite-palkinnot

### Cannesin elokuvajuhlat

## Kunnianosoituksia

* Ritariksi (*Knight Bachelor*) aatelointi; arvonimenä Sir (2025)

## Katso myös

* Gary Oldmanin filmografia ja teatteriesiintymiset

## Lähteet

## Aiheesta muualla

*
Bowenia serrulata

***Bowenia serrulata*** on kuvernöörinkävykkien sukuun ja saniaiskävykkikasvien heimoon kuuluva kasvilaji, joka tunnetaan englanniksi nimellä *Byfield fern*. Lajin kaksinkertaisesti parilehdykkäiset maanalaisesta varresta kasvavat lehdet saavat kasvin muistuttamaan saniaista. Kasvi ei kuitenkaan ulkonäöstään ja nimestään (, saniainen) huolimatta kuulu saniaisiin, vaan käpypalmuihin. Laji kasvaa endeemisenä Australian Byfieldissä ja sen ympäristössä.

## Ulkonäkö ja koko
*Bowenia serrulata* -lajin maanalainen varsi muistuttaa mukulaa. Lehdet kasvavat varren yläosassa ja koostuvat 7–30 sahalaitaisesta lehdykästä; tästä tulee myös kasvin tieteellinen nimi.

Hedekävyt ovat munanmuotoisia, noin 5 senttimetrin pituisia ja 2,5 senttimetrin levyisiä. Emikävyt ovat enintään 15 senttimetrin pituisia. Niistä kypsyvät siemenet ovat noin 4,5 senttimetrin pituisia ja mehukkaan siemenvaipan ympäröimiä. Kasvi suosii hyönteispölytystä; tärkein pölyttäjä on kärsäkkäiden heimoon kuuluva *[[Miltotranes]]*-suku.

## Kuvia

Bowenia serrulata 1.JPG
Bowenia serrulata 2.JPG
Bowenia serrulata 3.JPG
Bowenia serrulata 4.JPG
Bowenia serrulata 5.JPG
Bowenia serrulata 6.JPG


## Lähteet
Gary Oldmanin filmografia ja teatteriesiintymiset

Tämä on **[[Gary Oldman]]in filmografia ja teatteriesiintymiset**.

## Elokuvat

## Televisioelokuvat

## Lyhytelokuvat

## Televisiosarjat

## Muu filmografia

### Videopelit

### Musiikkivideot

### Dokumentit

## Teatteri

## Tekijänä

## Katso myös

* Luettelo Gary Oldmanin saamista palkinnoista ja ehdokkuuksista

## Aiheesta muualla

### Elokuva ja televisio

* 
* 
* 
* Gary Oldman Yhdysvaltain elokuvainstituutin katalogissa. 

### Teatteri

* Gary Oldman Theatricaliassa. 
* Gary Oldman Shakespeare Birthplace Trustissa. 
* Gary Oldman Film Referencessä. 
* Gary Oldman About the Artists -sivustolla.
Vaaleatuhkatiira

**Vaaleatuhkatiira** (*Procelsterna albivitta*) on lokkeihin kuuluva lintulaji. Lajia tavataan eteläiseltä Tyyneltämereltä.

## Taksonomia
Aikaisemmin vaaleatuhkatiira luokiteltiin tuhkatiiran (*P. caerulea*) alalajiksi. Molekyylifylogeneettisten tutkimusten perusteella laji on ehdotettu kuuluvaksi ruskotiirojen (*Anous*) sukuun.  

## Koko ja ulkonäkö
Vaaleatuhkatiira on tiiraksi pienehkö ja voi kasvaa 28&ndash;31 cm pitkäksi. Sukupuolet muistuttavat toisiaan ulkonäöltään. Vaaleatuhkatiiran pää, rinta ja vatsa ovat hyvin vaaleanharmaat. Selkä ja siivet ovat väriltään tummemman siniharmaat. Linnun pyrstö on pitkä ja haarapäinen. Silmien ympärillä on musta rengas ja valkoinen puolirengas. Vaaleatuhkatiiran nokka on pitkä ja musta.

## Levinneisyys ja elinympäristö
Vaaleatuhkatiiraa tavataan Tyynenmeren saarilta kuten Lord Howelta, Tongalta, Vanuatulta ja Kermadecsaarilta Chilen rannikolle. Se elää usein saarien läheisyydessä. Lintu syö pieniä äyriäisiä, kaloja ja mustekaloja. Vaaleatuhkatiira pesii pienillä kalliosaarilla ja sen pesimäkausi kestää elokuulta lokakuulle.

## Lähteet
Osvald Hedenström

**Osvald Adolf Hedenström** (27. kesäkuuta 1913 Helsinki – 18. marraskuuta 1998 Turku) oli suomalainen lehtikuvaaja.

Hedenström opiskeli valokuvaajaksi Pietinen Oy:n palveluksessa ja perusti vuonna 1939 Helsingissä yhtiön Hede-Foto, joka siirtyi vuonna 1952 Turkuun. Sotien aikana Hedenström palveli TK-kuvaajana.

Hedenström toimi 1940-luvulta alkaen Suomen Lehtikuvaajat ry:n puheenjohtajana, ja hän oli yhdistyksen kunniapuheenjohtaja. Hänelle myönnettiin valtion ylimääräinen taiteilijaeläke vuonna 1977.

Osvald Hedenströmin poika oli valokuvaaja Kaius Hedenström.

## Lähteet

## Kirjallisuutta
*
Pirttisaari (Padasjoki)

**Pirttisaari**  eli myös **Ahosaari**, taikka toinen osa **Selkäsaari** eli **Torppasaari** , on Päijänteen saari Päijät-Hämeessä Padasjoella.

## Maantietoa
Saari on 750 metriä pitkä, 360 metriä leveä ja sen pinta-ala on 13,4 hehtaaria . Nykyinen saari oli aikaisemmin kaksi erillistä saarta, joiden välinen salmi on nykyään maatunut kannakseksi. Kummallakin saarella oli oma nimensä. Itäistä saarta kutsuttiin Selkäsaareksi tai Torppasaareksi. Läntistä saarta taas kutsuttiin Pirttisaareksi tai Ahosaareksi. Ensin mainitut nimet ovat saarenosien nykyiset nimitykset. Saari sijaitsee Tehinselän lounaisosassa ja Virmalilansaaren edustalla olevassa Lehtisten saariryhmässä. Saariryhmässä on kymmeniä pikkusaaria. Selkäsaari ja Pirttisaari suojaavat sisäänsä kaarevan lahden, jota eteläpuolinen Lehtisaari täydentää suojaisaksi ja matalaksi laguuniksi. Näiden lähellä on näiden lisäksi kuusi pikkusaarta. Selkäsaaren kallioinen mäki on saaren korkein kohta, joka yltää noin 9 metrin korkeuteen Päijänteestä.

## Virkistysalue
Pirttisaaressa on pitkä venelaituri ja rannassa on ainakin sauna, uimalaituri, grillikatos, jätteiden kierrätyspiste ja kompostikäymälä (vuoden 2012 tilanne). Virkistysaluetta, josta käytetään nimitystä ”Lehtisen virkistysalue”, hoitaa Päijänteen virkistysalueyhdistys. Siihen sisältyy molemmat yhdistyneet saaret ja niiden eteläpuolinen Lehtisaari. Niiden pinta-ala on yhteensä 45,6 hehtaaria.

## Historiaa
Padasjoen seudun taloudellisessa kartassa vuodelta 1947 on saaret piirretty erikseen omiksi saarikseen, joiden karttanimet ovat Pirttisaari ja Selkäsaari. Selkäsaaressa on maatila ja pieni peltopalsta ja Pirttisaaressa on peltopalsta ja niittyä . Sitten on vuoden 1965 peruskartassa pellot metsittyneet, mutta Selkäsaareen on merkitty neljä rakennusta. Saarien väli on merkitty kapeaksi. Seuraavassa vuoden 1985 kartassa on saarien väliin piirretty kapea kannas. Selkäsaaren toinen nimi ”Torppasaari” on lisätty karttaan ja neljäs rakennus puuttuu. Kuitenkin Pirttisaaressa, jonka toinen nimi ”Ahosaari” on myös lisätty karttaan, on ilmaantunut oma mökkirakennus. Vuoden 1996 kartassa mökkejä on jo kolme ja saaret yhdistävä kannas on entistä leveämpi.

## Huomautukset

## Lähteet

## Aiheesta muualla
* Päijänteen virkistysalueyhdistys
Boubacar Alpha Bah

**Boubacar Alpha Bah** (kutsumanimeltään *Bill*, s. 20. maaliskuuta 1941) on malilainen taloustieteilijä ja ministeri.

Bah opiskeli taloustieteitä Pariisin ja Caenin yliopistoissa. Palattuaan Maliin vuonna 1978 hän työskenteli omissa yrityksissään ja kansainvälisten kehitysyhteistyöjärjestöjen konsulttina. Bah on toiminut Malin edustajana Länsi-Afrikan keskuspankissa BCEAO:ssa ja Maailmanpankissa, yksityissektorin edistämisestä vastaavana apulaisministerinä vuosina 1992–1992, Bamakon viidennen kunnan pormestarina vuodesta 2009 ja Malin kuntaliiton puheenjohtajana vuodesta 2010.

Bah on entinen Malin työn puolueen ja ADEMA:n aktivisti. Hänet nimitettiin Boubou Cissén hallituksen aluehallinto- ja desentralisaatioministeriksi toukokuussa 2019.

## Lähteet
Vuodenpyörä

**Vuodenpyörä** viittaa uuspakanoiden, kuten wiccojen, kahdeksaan vuotuiseen uskonnolliseen juhlapäivään eli *sapattiin*. Niihin kuuluu neljä aurinkoon liittyvää juhlaa sekä neljä kausittaista juhlaa, joilla juhlistetaan merkittäviä vuodenajan vaihtumisia.

Sykliseen aikakäsitykseen uskoneet muinaiset keltit juhlistivat vuodenpyörässä olevia päiviä, mutta vuodenpyörä sinällään on uusi keksintö. Sitä ehdotti ensimmäisenä Jacob Grimm vuoden 1835 teoksessaan *Teutoninen mytologia*. Nykymuotoisen vuodenpyörän laativat wiccat 1950- ja 1960-luvulla.

Vuodenpyörän kahdeksan pyhää joustavine päivämäärineen ovat:

* Samhain 31. lokakuuta, vuodenkierron alun juhla
* Yule 20.–25. joulukuuta, talvipäivänseisauksen juhla
* Imbolc 1.–2. helmikuuta, uudelleensyntymisen ja puhdistautumisen juhla
* Ostara (Ēostre, Eostar) 20.–23. maaliskuuta, kevätpäiväntasauksen juhla
* Beltane 30. huhtikuuta – 1. toukokuuta, valon, hedelmällisyyden ja kesän tulon juhla
* Litha 20.–22. kesäkuuta, kesäpäivänseisauksen juhla
* Lughnasadh 1. elokuuta, sadonkorjuun juhla
* Mabon 20.–23. syyskuuta, syyspäiväntasauksen ja menneen vuoden muistelun juhla

Juhlapäivien tarkoitus on huomioida se, mitä ihminen on saavuttanut ja menettänyt vuoden kierron aikana. Siihen liittyy muinaisten kelttien uskomus, jonka mukaan tasapaino säilytetään kun muistellaan saatuja asioita kiitollisina mutta myös menetettyjä asioita.

Kun kristinusko syrjäytti pakanauskonnot Euroopassa, vuodenpyörän juhlapäivät kristillistettiin. Esimerkiksi Yulesta tuli joulu ja Ostara korvattiin pääsiäisellä.


Wheel of the Year.JPG|Vuodenpyörää kuvaava maalaus, Vivienne Shanley.
Eight-spoked wheel.svg|Kahdeksanpuolainen pyörä on eräs vuodenpyörän symboli.


## Lähteet